laion/Wikipedia-Exotic huggingface dataset:
דיק ארמי

דיק ארמי (באנגלית: Dick Armey; נולד ב-7 ביולי 1940) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס ה־26 של מדינת טקסס במשך כ-20 שנים. דיק ארמי נולד בעיירה בדקוטה הצפונית הוא סיים תואר ראשון באוניברסיטת ג׳יימסטאון, תואר שני באוניברסיטת דקוטה הצפונית ותואר שלישי בכלכלה באוניברסיטת אוקלהומה. לאחר קבלת התואר לימד במספר אוניברסיטאות. בשנת 1984 הוא זכה בבחירות לבית הנבחרים של ארצות הברית. בהמשך הוא זכה עוד 8 פעמים ובכל פעם זכה ביותר מ-68% מהקולות. בשנת 1994 ארמי הצטרף לניוט גינגריץ' לניסוח "חוזה עם אמריקה" שמטרתו הייתה להגיע לרוב רפובליקני בבית הנבחרים. לאור ההצלחה הוא מונה למנהיג הרוב בבית הנבחרים. בין הפעילויות שלו בבית הנבחרים היה קידום חקיקה להקמת המחלקה לביטחון המולדת של ארצות הברית. בתחום הכלכלה ארמי היה תומך ברעיונות של מילטון פרידמן. ארמי התנגד למלחמת עיראק, אך שוכנע לשנות את הדעה בעקבות עדויות לפיתוח נשק גרעיני שהוצגו לו והצביע בעד תחילת המלחמה. בהמשך הוא ציין שנימוקים שהועברו אליו לא היו נכונות. בשנת 2002 הוא תמך בגירוש פלסטינים מגדה המערבית. הוא גם ציין ש-"Palestinians could then build their state in the "many Arab nations that have many hundreds of thousands of acres of land". לאחר סיום הקריירה הפוליטית ארמי הצטרף לחברה שפועלת בוושינגטון די סי לקידום נושאים שונים. ארמי פעל נגד רפורמות של ברק אובמה במערכת הבריאות האמריקאית. דיק ארמי היה פעיל מרכזי בארגון ובפעילות של קבוצת FreedomWorks שעבדה בשיתוף פעולה עם תנועת מסיבת התה. ארמי פרסם מספר ספרים בנושאים פוליטיים וכלכליים. Armey, Dick (1995). The Freedom Revolution. Washington, DC: Regnery. ISBN 978-0-89526-469-5. Armey, Dick (1996). The Flat Tax: A Citizen's Guide to the Facts on What It Will Do for You, Your Country, and Your Pocketbook. New York: Ballantine. ISBN 978-0-449-91095-5. Armey, Dick (2003). Armey's Axioms: 40 Hard-Earned Truths from Politics, Faith, and Life. New York: Wiley. ISBN 978-0-471-46913-1. Armey, Dick; Matt Kibbe (2010). Give Us Liberty: A Tea Party Manifesto. New York: William Morrow. ISBN 978-0-06-201587-7. Armey, Richard K. (1977). Price Theory: a Policy-Welfare Approach. New Jersey: Prentice-Hall. ISBN 0-13-699694-9. מדיה וקבצים בנושא דיק ארמי בוויקישיתוף דיק ארמי, ברשת החברתית Goodreads דיק ארמי, באתר המדריך הביוגרפי של הקונגרס של ארצות הברית (באנגלית) Calls on Israel to expel West Bank Arabs, the Guardian, ‏2002-05-04 (באנגלית)
אלסטיקה (להקה)

Elastica הייתה להקת רוק בריטית שהוקמה בלונדון בשנת 1992. הלהקה הושפעה ממוזיקת פאנק רוק, פוסט-פאנק ומוזיקת הגל החדש . הם ידועים בעיקר בזכות אלבומם Elastica משנת 1995 כולל להיטם המצליח ביותר בארצות הברית, "Connection". הם התפרקו בשנת 2001. באמצע 1992 החליטו חברת להקת סוויד לשעבר, ג'סטין פרישמן וג'סטין וולש להקים להקה. בסתיו אותה שנה נוספו הבסיסטית אנני הולנד והגיטריסטית דונה מתיוס. באוקטובר 1992. Elastica הוציאה באוקטובר 1993 את הסינגל הראשון שלהם, "Stutter". בשנת 1994 הוציאה Elastica שני סינגלים מובילים בבריטניה ("Line Up" ו-"Connection") והופיעו בתוכניות רדיו רבות. בנוסף, מערכת היחסים של פרישמן עם סולן Blur, דיימון אלברן עלתה לכותרות הצהובונים. האלבום הראשון של Elastica, Elastica, יצא במרץ 1995, ונכנס למצעד האלבומים בבריטניה במקום הראשון; הוא הפך לאלבום הבכורה הנמכר ביותר מאז Oasis ' Definitely Maybe שיא זה הוחזק למעלה מעשר שנים, עד אלבום הבכורה של ארקטיק מאנקיז, Whatever People Say I Am, That's What I'm Not בשנת 2006. הסינגל הרביעי שלהם "Waking Up" הגיע למקום 13 במצעד הסינגלים בבריטניה. אמצע שנות ה -90 היו עדים ל"פלישה בריטית "נוספת באמריקה. "Stutter" ו-"Connection" זכו להשמעות רבות ברדיו באמריקה. לאחר יציאתו של סינגל הפרידה "The Bitch Don't Work" בשנת 2001, הלהקה הודיעה על פרידה ידידותית.[דרוש מקור] חברים קודמים ג'סטין פרישמן - שירה וגיטרה (1992–2001) ג'סטין וולש - תופים (1992–2001) דונה מתיוס - גיטרה ושירה (1992–1998) אנני הולנד - בס (1992–1995, 1999–2001) דייוויד בוש - קלידים (1996–2001) שילה צ'יפרפילד - בס (1996–1998) פול ג'ונס - גיטרה (1998–2001) שרון מיו - קלידים ושירה (1999–2001) 1995 - Elastica (אנ') 2000 - The Menace (אנ') אלסטיקה, במסד הנתונים הקולנועיים IMDb (באנגלית) אלסטיקה, באתר AllMusic (באנגלית) אלסטיקה, באתר MusicBrainz (באנגלית) אלסטיקה, באתר דיזר אלסטיקה, באתר Discogs (באנגלית) אלסטיקה, באתר Songkick (באנגלית) אלסטיקה, באתר Genius אלסטיקה, באתר בילבורד (באנגלית) Erlewine, Stephen Thomas. "Elastica > Biography". AllMusic. נבדק ב-2 בפברואר 2012. {{cite web}}: (עזרה) Strong, Martin C. (2000). The Great Rock Discography (5th ed.). Edinburgh: Mojo Books. pp. 312–313. ISBN 1-84195-017-3. Bloch, Sam (1 בספטמבר 2003). "Artist Profile Elastica". Stylus Magazine. אורכב מ-המקור ב-26 ביוני 2012. {{cite web}}: (עזרה) "Stuff events - Arctic Monkeys". Stuff.co.nz. נבדק ב-2 בינואר 2017. {{cite news}}: (עזרה)
על התשובה

על התשובה: דברים שבעל-פה הוא אוסף של כשמונה דרשות של הרב יוסף דוב הלוי סולובייצ'יק בנוגע לרעיון התשובה. אוסף הדרשות נערכו והובאו לדפוס על ידי הרב פנחס פלאי. שמונה הדרשות הושמעו ביידיש בשנים תשכ"ב-תשל"ד (1962-1974) ב"כינוס התשובה" שהתכנס מדי שנה בעשרת ימי תשובה מטעם הסתדרות הרבנים דאמריקה. הספר נערך בעברית במספר מהדורות מאז 1974 על ידי המחלקה לחינוך ולתרבות תורניים בגולה של ההסתדרות הציונית העולמית. תרגום לאנגלית בשם On repentance : the thought and oral discourses of Rabbi Joseph Dov Soloveitchik יצא גם הוא במספר מהדורות. כפרה וטהרה כוחו של וידוי בין היחיד והציבור לעברך בברית ה' ביעור הרע או העלאתו היחס בין תשובה לבחירה חופשית כפרה, ייסורים וגאולה לדמותו של איש התשובה - מאמר מסכם של פלאי הספר "על התשובה", באתר "סימניה" אברהם ארזי, מרשות לרשות (סקירת הספר), מעריב, 22 באוגוסט 1975
מריוס ביר

מריוס ביר (באנגלית: Marius Bear; נולד ב-21 באפריל 1993) הוא זמר וכותב שירים שווייצרי. ביר נבחר לייצג את שווייץ באירוויזיון 2022 בטורינו עם השיר "Boys Do Cry". לאחר שסיים לימודי מכונאות, ביר החליט להמשיך בקריירה מוזיקלית ובשנת 2017 עבר ללונדון, שם למד הפקה מוזיקלית במשך שנה במכון הבריטי והאירי למוזיקה מודרנית. בשנה שלאחר מכן הוא הוציא לאור את המיני-אלבום הראשון שלו, Sanity, שהגיע למקום ה-36 במצעד השווייצרי ואשר זיכה אותו בפרס הכישרון הטוב ביותר בטקס פרסי המוזיקה השווייצרית לשנת 2019. בדצמבר של אותה שנה יצא אלבום הבכורה שלו, Not Loud Enough, שהגיע למקום ה-20 במצעד הלאומי. ב-8 במרץ 2022 הוכרז כי רשות השידור השווייצרית ה-SRF בחרה באופן פנימי בביר כנציג שווייץ באירוויזיון 2022 עם השיר "Boys Do Cry". ב-10 במאי 2022 ביצע ביר את "Boys Do Cry" על בימת חצי הגמר הראשון של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. שווייץ הופיעה חמישית, לפני צרפת ואחרי פינלנד. ב-14 במאי עלה על בימת הגמר לבצע את שירו. לבסוף דורגה במקום ה-17 עם 78 נקודות. מדיה וקבצים בנושא מריוס ביר בוויקישיתוף אתר האינטרנט הרשמי של מריוס ביר (באנגלית) מריוס ביר, ברשת החברתית פייסבוק מריוס ביר, ברשת החברתית אינסטגרם מריוס ביר, סרטונים בערוץ היוטיוב מריוס ביר, במסד הנתונים הקולנועיים IMDb (באנגלית) מריוס ביר, באתר ספוטיפיי מריוס ביר, באתר סאונדקלאוד (באנגלית) מריוס ביר, באתר Last.fm (באנגלית) מריוס ביר, באתר AllMusic (באנגלית) מריוס ביר, באתר MusicBrainz (באנגלית) מריוס ביר, באתר דיזר מריוס ביר, באתר Discogs (באנגלית) מריוס ביר, באתר Genius Marius Bear - Sanity, נבדק ב-2022-03-08 Swiss Music Awards 2019 - Appenzell-Innerrhoden hat sein SRF 3 Best Talent 2019, Schweizer Radio und Fernsehen (SRF), ‏2019-02-18 (בגרמנית) Marius Bear - Not Loud Enough, נבדק ב-2022-03-08 Switzerland: Marius Bear selected for Eurovision 2022, Eurovisionworld, ‏2022-03-08 (באנגלית בריטית) Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022 Eurovision.tv, Eurovision 2022: The Grand Final running order, ‏13/05/2022
חאמד טראורה

חאמד טראורה (בצרפתית: Hamed Traorè; נולד ב-16 בפברואר 2000) הוא כדורגלן איבוארי המשחק בעמדת הקשר באוסר בהשאלה מבורנמות' ובנבחרת חוף השנהב. טראורה התחיל את הקריירה שלו בקבוצות כדורגל מקומיות ובגיל 15 הצטרף לזו של אמפולי. ב-8 באוקטובר 2017 ערך את הופעת הבכורה שלו בקבוצה הבוגרת במשחק הליגה נגד פוג'ה. ב-15 בינואר 2019 חתם בפיורנטינה והיה עתיד להצטרף אליה בסיום העונה. אולם בסיום העונה, הודיע מנכ"ל אמפולי כי העסקה נפלה. ב-12 ביולי 2019 הושאל לססואולו לשנתיים עם אופציה לרכישה. בסיום התקופה, ססואולו רכשה את כרטיס השחקן שלו. ביולי 2020 פתחה פרקליטות פארמה בחקירה כנגד סוכן שחקנים מקומי בשם חאמד ממאדו טראורה, שהציג עצמו כאביו של חאמד טראורה ושל אחיו לכאורה אחמד דיאלו, על מנת שיוכלו להקל על הגירתם לאיטליה. ב-10 בפברואר 2021 הורשע בזיוף מסמכים כאשר הצטרף ל"בוקה בארקו" כחלק מעסקת טיעון והוטל עליו קנס של 48 אלף אירו. ב-31 בינואר 2023 הושאל לבורנמות' מהפרמייר ליג עד לסיום העונה עם אופציה לרכישה. בסיום העונה רכשה בורנמות' את כרטיס השחקן שלו תמורת 25.6 מיליון אירו. ב-17 בינואר 2024 הושאל אל נאפולי. ב-28 באוגוסט 2024 הושאל אל אוסר. בצעירותו, טראורה שיחק בנבחרת הצעירה של חוף השנהב. ב-6 בספטמבר 2021 טראורה ערך את הופעת הבכורה שלו בנבחרת חוף השנהב בניצחון 1–2 נגד קמרון. חאמד טראורה, ברשת החברתית אינסטגרם חאמד טראורה, באתר Transfermarkt חאמד טראורה, באתר Soccerway חאמד טראורה, באתר BDFutbol חאמד טראורה, באתר WorldFootball.net חאמד טראורה, באתר National Football Teams חאמד טראורה, באתר FootballDatabase.eu
שלמה שלזינגר

הרב שלמה יוסף שלזינגר הוא דיין וראש ישיבת קול תורה בירושלים, בנו של הרב משה יהודה שלזינגר. נולד בירושלים לרבי משה יהודה ולהלינה (חיה). בילדותו למד בתלמוד תורה המסורה ולאחר מכן למד בישיבת קול תורה. לאחר כמה שנים עבר ללמוד בישיבת פוניבז' בבני ברק, ולאחר מכן בישיבת מעלות התורה אצל הרב שמואל אוירבך. לאחר שנות לימודיו בכולל נתמנה לדיין בבית דינו של רבי נפתלי נוסבוים, וכיהן בתפקיד זה במשך כמה שנים. בשנת תשע"ז מינה אותו אביו לעמוד לצידו בראשות ישיבת קול תורה, ומאז הוא ראש הישיבה הרשמי. הרב שלזינגר מסר בעבר שעורים יומיים בעיון לבני שעור א' ושיעור כללי פעם בשבועיים. החל משנת תשפ"ב מוסר הרב שלזינגר שיעור בכל חורף לבני שיעור ג'. בנוסף לתפקידו כראש ישיבה, מכהן הרב שלזינגר כדיין בבית הדין לערעורים של בית הדין לממונות, בראשות הרב שלמה משה עמאר, רבה של ירושלים. הרב שלזינגר הוא חבר בבית דין של לשכת הפוסקים. נישא לנחמה בת הרב עוזר גורביץ - מראשי ישיבת גייטסהד ובנו של הרב אריה זאב גורביץ. שאול כהנא, ‏ראש ישיבה חדש ב'קול תורה': בנו של הגרמ"י שלזינגר, באתר כיכר השבת, 18 בינואר 2017 משה ויסברג, מסע ההכתרה: ראש ישיבת "קול תורה" עלה לגדולי ישראל, באתר בחדרי חרדים, 27 בינואר 2017 ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
דיסקוגרפיה של נתן גושן

הדיסקוגרפיה של נתן גושן, זמר-יוצר ישראלי, כוללת 5 אלבום אולפן, אלבום פסקול אחד, ו-29 סינגלים. את הסינגל הראשון שלו, "כל מה שיש לי", הוציא גושן בשנת 2011. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. היטליסט – מצעד המוזיקה הרשמי של ישראל, באתר מאקו, ‏2 בינואר 2024
פלס פוינט

פלס פוינט (באנגלית: Fell's Point) היא שכונה היסטורית בחלק הדרום מזרחי של העיר בולטימור אשר במדינת מרילנד שבארצות הברית. השכונה נוסדה במקור בסביבות שנת 1763 וממוקם לאורך החוף הצפוני של נמל בולטימור. אזור פלס פוינט מכיל חנויות עתיקות רבות, וכמו גם מסעדות, בתי קפה, ומעל ל-120 פאבים. אזור פלס פוינט ממוקם כ-2.4 קילומטרים מזרחית לרובע העסקים המרכזי של בולטימור. אזור פלס פוינט מכיל את הריכוז הגדול ביותר של ברים, פאבים ומסעדות בבולטימור. לאורך שנות קיומה של השכונה חיו בפלס פוינט אוכלוסיות מהגרים גדולות שכללו בעיקר אירים, גרמנים, יהודים, פולנים וכמו גם קבוצות אוכלוסייה ממזרח אירופה כמו אוקראינים, רוסים, צ'כים וסלובקים. מאז שנות ה-70 של המאה ה-20 החלו להתגורר בשכונה מספר גדל בהתמדה של תושבים בעלי הכנסה בינונית-גבוהה - מגמה אשר תרמה רבות לשימור של חלק גדול מבתי העסק והמבנים ההיסטוריים של השכונה. מאז שנות ה-80 של המאה ה-20 אזור החלק הצפוני של השכונה מכיל בעיקר מהגרים מקסיקניים ומהגרים מאמריקה המרכזית. המוזיאון היהודי של מרילנד (אנ') מוזיאון ההיסטוריה והתרבות של הקהילה האפרו-אמריקנית במרילנד ע"ש ריגינלד פ. לואיס לפי מפקד האוכלוסין של 2010 גרו בשכונה באותה העת 3,168 תושבים, מתוכם 61% היו לבנים, 24.9% היו היספנים, 7.4% היו אפרו-אמריקאים ו-6.7% היו ממוצא אתני אחר. ב-37% מיחידות הדיור בשכונה גרו הבעלים של אותן יחידות הדיור, בעוד ש-17.4% מיחידות הדיור בשכונה היו ריקות. 83.7% מהאוכלוסייה אשר היו בגיל העבודה היו מועסקים, 4.0% היו מובטלים ו-13.1% היו מובטלים. ההכנסה החציונית של משק בית באזור פלס פוינט הייתה 46,167 דולרים. 7.5% מהמשפחות בשכונה ו-12.6% מכלל האוכלוסייה בשכונה היו מתחת לקו העוני. לאורך השנים היו מספר סרטים ותוכניות טלוויזיה שצולמו בתחום השכונה: חלק מהסצנות בסרט "הוא פשוט לא בקטע שלך" משנת 2009 צולמו באזור השכונה. סדרת הטלוויזיה "רצח מאדום לשחור" נהגה לצלם לאורך כל הסדרה את הסצנות של מטה המשטרה באזור פלס פוינט. בסרט "נדודי שינה בסיאטל" משנת 1993 חלק מהסצנות שצולמו בבית של אנני צולמו בפלס פוינט. קו הרקיע של פלס פוינט המוזיאון היהודי של מרילנד ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
נער הגיישה

נער הגיישה (באנגלית: The Geisha Boy) הוא סרט קומדיה אמריקאי משנת 1958 בבימויו של פרנק טשלין, עם ג'רי לואיס, מריה מקדונלד וסוזן פלשט (הופעה ראשונה בקולנוע) בתפקידים הראשיים. לואיס מגלם קוסם לא מוצלח שנוסע לבדר חיילים במלחמת קוריאה ביחד עם הארנב שהוא ידידו הקרוב ביותר ומוצא אהבה ביפן. בסוף הסרט משלב לואיס את הסיום של סדרת האנימציה לוני טונס, לועס גזר ואומר "That's all, folks!". גילברט וולי (ג'רי לואיס) הוא קוסם מובטל שנענה להזמנת צבא ארצות הברית להופיע בתשלום לפני חיילים ביפן ובחזית מלחמת קוריאה. הוא נאלץ להחביא את הארנב הארי בתוך ארגז שמונח בחדר המטען. באותה טיסה נמצאת גם שחקנית מפורסמת בשם לולה ליווינגסטון (מריה מקדונלד). במטוס הוא מתקבל על ידי סרג'נט פירסון (סוזן פלשט) והמפקד מייג'ור רידלי (בארטון מק'ליין) בגלל דאגתו לתזונה של הארי הוא נאלץ לבקש ארוחה צמחונית עם הרבה גזרים. בלילה כשהוא הולך להאכיל את הארי הוא נתקל במצבים מביכים ולבסוף מוצא עצמו במיטתה של לולה שצועקת ואז גם המייג'ור נתקע במיטתה. בירידה מהמטוס הוא מנסה לבקש את סליחתה של לולה אך היא מסרבת ולבסוף שניהם מתגלגלים במדרגות המטוס, לולה מאבדת את שמלתה וגילברט מגלגל אותה בשטיח. כל זאת רואה המתרגמת קימי (נובו מקארתי) שמגיעה עם אחיינה היתום מיצו (רוברט הירנו) שלא צחק מאז מתו הוריו. למראה המשעשע של גילברט ולולה הוא צוחק בפעם הראשונה. לולה מארחת את גילברט בבית אביה העשיר מר סיקיטה (ססואה הייאקאווה) וגילברט והילד נקשרים זה בזה. קימי עומד להינשא לשחקן בייסבול ענק בשם איצ'ימה (ריזו דמורה) שמגיע לחדרו של גילברט במלון לאחר שנודע לו על הקשר שלה עם גילברט. באתו זמן מנסה גילברט לבצע קסם עם אבק שריפה ונגרמת התפוצצות. גילברט והארי נמלטים כשאיצ'ימה אחריהם והמרדף נגמר כשאיצ'ימה נופל לבריכת ספא ובתוכה לולה וזרם המים שוטף את המקום. המייג'ור רוצה לשלוח את גילברט בחזרה לארצות הברית בגלל התנהגותו אבל סרג'נט פירסון משכנעת אותו לשלוח את גילברט לחזית קוריאה. גילברט מורד במסוק ישר לתוך ביצה ומנסה לבדר חיילים תחת הפגזה וגשם סוחף. לבסוף הוא חוזר ליפן ולמשפחת סיקי. האב בונה בבריכה גשר דוגמת הגשר על נהר קוואי וגילברט מפזם את נעימת הסרט כשברקע נראית דמותו של אלק גינס. (ססואה הייאקאווה שיחק בסרט זה בתפקיד מפקד מחנה השבויים היפני קולונל סאיטו). גילברט מבלה עם מיצו בטוקיו והם צופים במשחק של לוס אנג'לס דודג'רס עם קבוצה יפנית. בעוד גילברט מעודד את היפנים, איצ'ימה חובט את הכדור לעברו והכדור ננעץ בפיו. לבסוף נפרד גילברט ממיצו בשדה התעופה אך מיצו מתגנב למטוס וגילברט מופתע כשהוא רואה אותו בארצות הברית. הוא נאלץ להיפרד ממנו שוב אך מתגנב שוב למטוס בתוך ארגז ביחד עם הארי. הם מתאחדים שוב ביפן ומופיעים בהצלחה כשלישייה גילברט, קימי ומיצו. גילברט שולף מהכובע את הארנב אך יוצאים ממנו ארנבים קטנים וגילברט אומר שהארנב הוא לא הארי אלא הארייט. "נער הגיישה", במסד הנתונים הקולנועיים IMDb (באנגלית) "נער הגיישה", באתר נטפליקס "נער הגיישה", באתר AllMovie (באנגלית) "נער הגיישה", באתר Rotten Tomatoes (באנגלית) "נער הגיישה", באתר אידיבי "נער הגיישה", במסד הנתונים הקולנועיים KinoPoisk (ברוסית) נער הגיישה - צנזורה לסרטים ומחזות, באתר ארכיון המדינה קדימון לנער הגיישה, באתר יוטיוב סצנת המרדף, באתר יוטיוב נער הגיישה, באתר TCM
הבחירות לנשיאות קוריאה הדרומית 2022

הבחירות לנשיאות קוריאה הדרומית נערכו ב-9 במרץ 2022. נשיא קוריאה הדרומית, לפי חוקת המדינה, נבחר לכהונה בת חמש שנים ואינו יכול לרוץ לבחירות לקדנציה שנייה. עקב כך, הנשיא המכהן, מון ג'יאה-אין, לא היה יכול להתמודד לכהונה נוספת. שלושת המועמדים הבולטים בבחירות היו: לי ג'יאה-מיונג מהמפלגה הדמוקרטית (מפלגת השלטון שהריצה את מון ג'יאה-אין לנשיאות ב-2012 ו-2017), יון סוק-יאול ממפלגת כח העם וסים סאנג-ג'ונג ממפלגת הצדק, שעל פי הסקרים סיכוייה להיבחר לא היו ריאליים. המפלגה הדמוקרטית נושאת מצע שנע בין ליברליזם וליברליזם חברתי לפופוליזם. מפלגת כח העם נושאת מצע הדוגל בשמרנות חברתית וליברליזם כלכלי כאשר גם בה ניכר פלג פופוליסטי. מפלגת הצדק נושאת מצע של סוציאליזם דמוקרטי ופרוגרסיביזם. שתי המפלגות הבולטות בבחירות הן הדמוקרטית וכח העם. מועמד המפלגה הדמוקרטית, לי ג'יאה-מיונג, כיהן בעבר כראש עיריית סונגנאם ומושל מחוז קיונגי. מועמד מפלגת כח העם יון סוק-יאול כיהן בעבר בתפקיד התובע הכללי של קוריאה תחת הנשיא מון. הבחירות התקיימו במהלך שיא גל התפרצות של מגפת הקורונה בקוריאה הדרומית. לאחר ספירת 95% מהקולות, הוכרז כי יון סוק-יאול, מנהיג האופוזיציה, ניצח בבחירות. הבחירות לנשיאות קוריאה הדרומית 2022, באתר The Indian Express (באנגלית) הבחירות לנשיאות קוריאה הדרומית 2022, באתר The Economist (באנגלית) Sang-Hun, Choe (2022-03-09). "Live Updates: Opposition's Yoon Wins Tight Race for South Korean Presidency". The New York Times (באנגלית אמריקאית). ISSN 0362-4331. נבדק ב-2022-03-09. ערך זה הוא קצרמר בנושא קוריאה הדרומית ובנושא פוליטיקה. אתם מוזמנים לתרום לוויקיפדיה ולהרחיב אותו.
לי ג'יאה-מיונג

לי ג'יאה-מיונג (בקוריאנית: 이재명;‏ נולד ב-22 בדצמבר 1964) הוא פוליטיקאי, סופר ומשפטן דרום קוריאני ופעיל זכויות אדם בעברו, מועמד המפלגה הדמוקרטית של קוריאה בבחירות לנשיאות קוריאה הדרומית ב-2022. בעבר כיהן כראש עיריית סונגנאם ומושל מחוז קיונגי. לי, שהחל דרכו כעובד מפעל בילדות, החל בקריירה משפטית ובהשראת רו מו-היון, שלימים נבחר לנשיא קוריאה הדרומית, היה לפעיל זכויות אדם. בכניסתו לפוליטיקה הקוריאנית נחל הפסד בבחירות לראשות עיריית סונגנאם ב-2006 ובבחירות הפרלמנטריות לאספה הלאומית ב-2008, אך ב-2010 נבחר לראשות עיריית סונגנאם ונבחר בשנית לכהונה נוספת ב-2014. לאחר מכן התמודד וניצח ב-2018 בבחירות למושל מחוז קיונגי, המחוז המאוכלס ביותר בקוריאה הדרומית, הסובב את הבירה סיאול. מכיוון שלפי חוקת קוריאה נשיא יכול לכהן קדנציה אחת בת חמש שנים בלבד, הנשיא מון ג'יאה-אין מהמפלגה הדמוקרטית אינו יכול להתמודד לקדנציה נוספת. במקומו נבחר לי למועמד המפלגה לבחירות לנשיאות ב-9 במרץ 2022. לקראת הבחירות התפטר לי מתפקידו כמושל קיונגי. מדיה וקבצים בנושא לי ג'יאה-מיונג בוויקישיתוף לי ג'יאה-מיונג, ברשת החברתית פייסבוק לי ג'יאה-מיונג, ברשת החברתית אקס (טוויטר) לי ג'יאה-מיונג, ברשת החברתית אינסטגרם לי ג'יאה-מיונג, סרטונים בערוץ היוטיוב לי ג'יאה-מיונג, באתר The Diplomat (באנגלית) לי ג'יאה-מיונג, באתר France 24 (באנגלית)
אברהם אבן עזרא (אזמיר)

רבי אברהם אבן עזרא (בערך ת"נ, 1690 - ט"ו בכסלו תקכ"א, נובמבר 1760) היה הרב הכולל באזמיר ומחבר ספר בתי כנסיות. נולד לרב חיים ידידיה אבן עזרא, בנו של רבי אברהם אבן עזרא (הראשון). למד אצל הרב יעקב אבן נעים שהיה ככל הנראה רבו המובהק, וכן ואצל הרב מאיר דאנון (תלמידו של רבי חיים אלגאזי, בעל ספר בני חיי). כבר מגיל צעיר נחשב רבי אברהם לחכם נעלה כפי שהעידו עליו: ”כך פירש הבחור כארזים החכם הנעלה ה"ר אברהם ן' עזרא נר"ו”. רבי אברהם מילא תפקיד חשוב כהרב הכולל, אחד משני הרבנים הראשיים של העיר. כיהן יחד עם הרב יצחק הכהן, ומתוקף תפקידו גדר גדרים בתחום הדת. ידועות לנו תקנות שונות עליהן הוא חתום, כגון תקנות בנושא "מינוי מרביץ תורה, פעילות בתי כנסת ועוד. יחד עם הרב יעקב שאול, חתם על תקנות בנושא עריכת המיסים בקהילה היהודית. בשנת תע"ד נפטר רבו ר"י אבן נעים, והוא לקח על עצמו לרכז את יצירותיו של רבו אשר היו פזורות בכתב יד, וסייע בהוצאת ספר משכנות יעקב. בשנת תקי"ט נתן הסכמה לספר אורים גדולים לרבי אברהם ישראל זאבי, שנתיים אחר כך הסכים על הספר של ידידו רבי יעקב שאול. החכמים בני הזמן, עמם עמד בקשרי ידידות, תורה ולימוד הם: רבי בנימין הלוי, רבי יעקב שאול, רבי יצחק הכהן רפאפורט, רבי חיים אבולעפיה, רבי מצליח מאיר, רבי יצחק נוניס בילימונטי, רבי אליהו חאקו בעל ספר "רוח אליהו", רבי יהודה אשכנזי בעל ספר "מחנה יאודה". גם הרב יאושע אמאדו מצטט אותו בספרו. נודע בענוותנותו הגדולה, עד שכשהחבי"ף, מדבר על מידת הענווה בספרו נפש כל חי, מביא את רבי אברהם כדוגמה: ענוה גדולה מכולן. שמעתי מפי מגידי אמת מהזקנים ז"ל, כי מרגלא בפומיה של מוה"ר כמוהר"ר אברהם ן' עזרא ז"ל בע"ס בתי כנסיות שהיה אומר בלשון תמיה: "אפשר שאברהם ן' עזרא יהיה כתוב בספר אדה"ר אשר הם כתובים שם דור ודור ושופטיו?" והגם דהיה שופט בעיר וראשון לכל דבר שבקדושה כי לא היה מחשיב עצמו זיע"א — נפש כל חי לרבי חיים פאלאג'י, דף ל"ח ע"ב רבי אברהם נפטר בט"ו בכסלו תקכ"א. אחריו נתמנו כרבני העיר הרב חיים אבולעפיה (מחבר ספר נשמת חיים) והרב יעקב אלבעלי. לרבי אברהם היו שני בנים ולפחות שתי בנות. בנו הוא הרב שלמה אבן עזרא, מחבר ספר יד שלמה. בתי כנסיות (שאלוניקי תקס"ו יצא לאור מחדש - ירושלים תשנ"ז) - חידושים וביאורים על שולחן ערוך אורח חיים. לספר הסכמות מאת רבי רפאל יצחק מאיו ורבי יוסף בכ"ר חיים חזן. הספר מחולק לחלקים הקרויים בתים. חלק ראשון (סימן א - מט) נקרא בית נתיבות. חלק שני על מעשה הקרבנות (סימן נ' בש"ע) נקרא בית מטבחייא. חלק שני (סימנים נא - קל"ב) נקרא בית תפילה. חלקים נוספים בספר הם בית הכנסת על הלכות בית הכנסת, בית הלחם על הלכות סעודה, בית מנוחה על הלכות שבת, בית מועד על הלכות חגים ובית מילוא - חלק המילואים של החיבור. בספר מובאת תשובה מאת רבי חיים שלמה אבן עזרא משנת תל"ד על מינוי רבי ישראל בנבנישתי (השני) לרב העיר לאחר פטירת אביו. דב הכהן, ‏תולדות רבי אברהם ן' עזרא, 'בתי כנסיות', ירושלים : מכון המאור, תשנ"ז, באתר Academia.edu מדיה וקבצים בנושא אברהם אבן עזרא בוויקישיתוף בחיבורו בתי כנסיות הוא מרבה לצטט מתורת רבו זה, הן בתורה של כתב והן בתורה שבעל פה. מדרש אליהו לרבי אליהו הכהן, אזמיר תקי"ט דף ס"ח עמוד ב הקדמה לספר משכנות יעקב אוהלי יאודה, שאלוניקי תקפ"א, דף נ"ג ע"א דף כ עמוד ב'
האזור הסאב-אנטארקטי

האזור הסאב-אנטארקטי הוא חלק מהאזור האנטארקטי המצוי בחצי הכדור הדרומי מצפון לרכס האטנארקטי והאוקיינוס הדרומי אך מדרום ליבשות שאינם אנטארקטיקה, בהם אקלים חמים יותר. אזור זה מצוי לאורך דרומם של האוקיינוס השקט, האטלנטי וההודי ובו בעיקר איים פזורים שונים, הנמצאים מדרום לאמריקה הדרומית, דרום אפריקה, אוסטרליה וניו זילנד. בחלק התחתון ישנם גם קרחונים צפים רבים יותר ויותר, ככל שמדרימים, אם כי בשנים האחרונות אלה החלו להינמס בהדרגה. האקלים העיקרי באזור זה הוא אקלים תת-ארקטי כשחלקו הצפוני נחשב לסובטרופי לח. מקובל לחלק את האזורים לשלושה לפי האקלים וחזית מזג אוויר בהם: חזית סובטרופית (STF), חזית האזור התת-אנטארקטי (SAZ) וחזית קוטבית (PFZ). אזורים אלה נעים בין קווי רוחב 48 ל-58 בדרום האוקיינוסים ההודי והשקט ו-42 עד 48 בדרום האוקיינוס האטלנטי. סביב כל האזור זורם הזרם האנטארקטי המחזורי (אנ'), המגיע גם לדרום היבשות הדרומיות. אזור זה קודר וקר, אף שהוא נוח בהרבה לחיים מאשר אנטארקטיקה עצמה. מרבית החיים מותאמים לתנאי סערות ממושכות ולקור קשה ורבים מבעלי החיים הם שוכני ים, כשחלקם גם נודדים לאזור רק כשהתנאים טובים. בניגוד לאנטארקטיקה בה כמעט ואין צמחי יבשה, באזור ישנם מספר צמחים המותאמים לקור. צמחים אלה הם חלק מהממלכה האנטארקטית (אנ'), הנפוצים בעיקר בטונדרות הדרומיות באיים כמו ג'ורג'יה הדרומית, האי גוף או איי פוקלנד. כולם צמחים עשבוניים שאינם עצים או שיחים (למעט העץ Phylica nitida מאמסטרדם והאי גוף), מהם דגנאים רבים או מצליבים. בנוסף ישנם חזזיות, טחבים, כמה שרכים ואצות לאורך החופים. אזורים אלה משמשים כרי מרעה לבעלי חיים מתמחים, ביניהם מספר חרקים, סרטנאים יבשתיים, יסעוראים שונים, קורמורניים, שחפיים וחמסניים וכן פינגווינים ואלבטרוסיים, אף שבכמה אזורים ישנם גם עופות יבשה כמו קרקרה מפוספסת או סינקלודה שחורה. בכמה אזורים ישנם גם טורפים ימיים כמו פיל ים דרומי, דובי ים (ובעיקר דוב ים תת-אנטארקטי), לובודון הסרטנים, כלב ים נמרי ועוד. באוקיינוס סביב האיים אזורי מחיה עשירים, עקב פריחת הפלנקטון המושך אוכלי פלנקטון ובייחוד קריל אנטארקטי ועוד בעלי חיים ימיים. אלה משמשים מזון לטורפים שונים, ביניהם דיונונים, תולעים, אלמוגים ייחודיים, מדוזות, דגי גרם, עופות ימיים רבים, טורפים ימיים, כרישים וללווייתנאים כולל לווייתני מזיפות ענקיים. חלק מבעלי החיים נידוגים באזור למטרות מסחריות ובעבר אף היה בחלק מהאיים ציד פעיל של לווייתנים וטורפים ימיים, אך הוא הופסק ברובו.